als_Latn dik_Latn sag_Latn
Versioni zyrtar i Policisë së Tiranës për vdekjen e Doktor Florit mëngjesin e së hënës është mbidoza nga lënda narkotike.
Në komunikatën e datës 18 nëntor, të publikuar në faqen zyrtare të Policisë së Shtetit, thyhet se nga veprimet e kryera ka rezultuar se shkaktu i vdekjes së Florian Kondit është përdorimi gjatë natës i mbidozës së lëndës narkotike.
“Më datë 17 nëntor 2014, rreth orës 11:00, në Morgun e Tiranës, është dërguar i vdekur shtetasi F.K, vjeç 35, banues në Tiranë. Nga veprimet e kryera rezulton se shkaku i vdekjes është përdorimi gjatë natës, mbidozë e lëndë narkotike. Materialet i kaluan Prokurorisë”, thuhet në njoftimin e Policisë, cituar nga panorama.
Që prej ditës së parë kur ndodhi ngjarja, burime të rezervuara nga Mjekësia Ligjore dhe Policia e Tiranës thanë se shkaku i vdekjes së këngëtarit kishte qenë mbidoza e kokainës, vetëm dje u zbulua versioni zyrtar i Policisë që konfirmon të njëjtën gjë, duke qenë se ka nisur edhe një procedim penal për ngjarjen.
als_Latn als_Latn als_Latn als_Latn